বিশ্বকাপ ইতিহাসের যত বিতর্কিত ঘটনা | নিরাপদ নিউজ
ফুটবল, লিড নিউজ বিশ্বকাপ ইতিহাসের যত বিতর্কিত ঘটনা
প্রকাশিত হয়েছে: জুন ১২, ২০১৮ , ৭:৪৩ অপরাহ্ণ
নিরাপদনিউজ: রাশিয়া বিশ্বকাপ নিয়ে ফুটবলপ্রেমীদের মনে উন্মাতনার শেষ নেই। দিন যত ঘনিয়ে আসছে ফুটবল বিশ্বে উত্তেজনা ততই বাড়ছে। ‘দ্য গ্রেটেস্ট শো অন আর্থ’এ তারকা ফুটবলারদের চমক দেখতে মুখিয়ে আছে সবাই। মাঠের গন্ডি পেরিয়ে তর্ক-বিতর্ক এরই মধ্যে ছড়িয়ে পড়েছে সমর্থকদের মধ্যে। সেই সাথে আলোচনার আসছে বিশ্বকাপের ইতিহাসের নানা অপ্রিয় ঘটনা, কিছু মুহূর্তগুলো।
১৯৯০ সালে ইতালি বিশ্বকাপে দ্বিতীয় রাউন্ডে জার্মানি বনাম নেদারল্যান্ডসের ম্যাচে হঠাতই ফোলারকে কড়া ট্যাকল করে তার গায়ে থুতু দেন ডাচ ডিফেন্ডার রাইকার্ড। এই ঘটনা রেফারিকে জানাতে গিয়ে উল্টে হলুদ কার্ড দেখেন ফোলার। কড়া ট্যাকেলের জন্য অবশ্য আগেইন হলুদ কার্ড দেখেছিলেন রাইকার্ড। এক মিনিট পরই দু’জনের মধ্যে ফের সংঘর্ষ হয়। এবার দু’জনকেই লাল কার্ড দেখিয়ে মাঠ থেকে বের করে দেন রেফারি।
২০০৬ সালে বিশ্বকাপের প্রি-কোয়ার্টার ফাইনালে নেদারল্যান্ডস বনাম পর্তুগাল ম্যাচটি ‘ব্যাটল অফ ন্যুরেমবার্গ’ নামে পরিচিতি পেয়েছে। এই ম্যাচে ১৬টি হলুদ কার্ড ও চারটি লাল কার্ড দেখান রেফারি ভ্যালেন্টিন ইভানভ। গোটা ম্যাচের ওপর তার নিয়ন্ত্রণ ছিল না। যার তীব্র সমালোচনা করে তৎকালীন ফিফা সভাপতি শেপ ব্লাটার। তিনি বলেন, রেফারিকেই হলুদ কার্ড দেখানো উচিত ছিল।